વર્ષ ૨૦૦૦-૦૧ની એ ઐતિહાસિક ટેસ્ટ શ્રેણીને કોણ ભૂલી શકે? સૌરવ ગાંગુલીના નેતૃત્વ હેઠળ ભારતીય ટીમે એ સમયની અજેય મનાતી ઓસ્ટ્રેલિયાની ટીમને ટેસ્ટ શ્રેણીમાં ધૂળ ચટાડી દીધી હતી. મુંબઈમાં રમાયેલી પહેલી ટેસ્ટ મેચમાં ભારતને કાંગારુંઓએ ૧૦ વિકેટે પરાજય આપ્યો. કોલકાતામાં રમાયેલી બીજી ટેસ્ટની પહેલી ઇનિંગ્સમાં ૨૭૪ રનની સરસાઈ મેળવ્યા બાદ ભારતને ફોલોઓન કરવા છતાં ઓસ્ટ્રેલિયા એ ટેસ્ટ હારી ગયું. એ મેચ વીવીએસ લક્ષ્મણ, રાહુલ દ્રવિડ અને હરભજનસિંહને કારણે સુવર્ણ અક્ષરોમાં ઇતિહાસનાં પાનાં પર નોંધાઈ ગઈ. ટેસ્ટ શ્રેણીના અંતિમ મુકાબલામાં ફરી એક વાર હરભજનસિંહનો જલવો જોવા મળ્યો અને નાના લક્ષ્યનો પીછો કરતાં ભારતે બે વિકેટથી જીત હાંસલ કરી એ શ્રેણી ૨-૧થી પોતાના નામે કરી લીધી.